Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii ina maana kwamba mtu anayeamriwa na wavyele wake na kukataa maneno ya wavyele mwishowe mambo huja yakamwendea mrama. Pia inalingana na ile methali isemayo majuto ni mjukuu huja baada ya maovo. Methali hii inatumiwa pale wavyele wanapokanya wadogo wao kutia maskio yao nta kwa kutosikia na kuwadharau wavyele wao. Safia alikuwa msichana wa umri wa miaka kumi na sita katika kidato cha pili. 
Safia alikuwa mrembo sisemi zuhura kwani alikuwa na macho ya gololi ambayo alipokutazama ungetamani akutazame tena. Alikuwa ameumbwa akaumbika kwani alikuwa sura ya duara 
iliyopendeza na mwenye maji ya kunde. Aliumbwa na kujaliwa si haba alikuwa akitembea utatamani atembee tena kwa mwendo wake wa asteaste. 
Hata hivyo, mbali na uzuri wake alikuwa mzuri hadi masomoni kwani alikuwa akiibuka mshindi. Si haba, walimu walimpenda kama chanda na pete shuleni. Muda si muda alianza kudoroa kwenye masomo kwani alijivunia kwa uzuri aliokuwa nao. 
Hivyo basi alianza kuwa na wanaume kwenye kijiji chao kwani urembo wake uliwavutia wengi. Wazazi wake walimketisha na kumkanya lakini alikuwa ameyatia masikio yake nta. 
Hakuweza kusikia la mwadhini wala la mteka maji msikitini. Alimuona mzazi wake kama 
kondoo na yeye kujiona anajua zaidi yake.
Kila siku Safia alikuwa akitoka na mwanaume na kwenda kustarehe. Baada ya miezi miwili, Safia alianza kukonda na kukondeana na kuwa kama sindano. Alirudi nyumbani kwao bila chochote wala lolote na hakuweza kupendwa tena kwani umbo lake lililovutia wanaume lilikuwa limeisha. 
Muda si muda, hapo nyumbani kwao alianza kuendesha na hivyo basi alienda hospitali ili akapate matibabu. Huko hospitali alipimwa na daktari na kupatikana na ugonjwa wa ukimwi Alirudi nyumbani huku akiwa na huzuni tele lakini wahenga hawakukosea waliponena majuto ni mjukuu huja baadaye. Safia alizidi kukonda si haba kwani alikonda sindano kando na kuwa si Safia tena yule alijulikana na kutambulika kama jua. Pale kitandani chao cha mwakisi aliwaza na kuwazua jinsi akina Rama alivyokuwa akistarehe nao naye hakumudu bali aliaga dunia na kwenda aheri. 
Wazazi wa Safia walisikitika sana kwani walikuwa wamemueka shuleni Safia ili aweze kubadilisha boma na kuvunja umaskini wao. Lakini naye Safia hakuweza kuwasikiza wazazi wake. Wahenga na wahenguzi hawakuenda kombo waliponena mwiba wa kujitakia hauambiwi pole. Kwani Safia alijitakia mwenyewe.
Wazazi wa Safia walizidi kuteseka kwani walikuwa na mtoto huyo mmoja tu na hivyo basi kisa hiki kinatufunza kuwa kama watoto tunapaswa tuheshimu wayyele wetu kwa chochote wanachotuambia na pia tusiwadharau.